Jozef Pekara

Jozef Pekara (* 15. júl 1920, Borský Peter† 5. apríl 2005, Rajecké Teplice) bol slovenský rezbár, autor Slovenského betlehemu. Žil v Šuji a neskôr v Rajeckých Tepliciach, kde aj zomrel.

Vzťah k drevu a práci s ním mal Jozef Pekara už od detstva, jeho otec bol debnár a aj starší brat Ján pracoval ako rezbár. Sám začal používať dláta ako desaťročný.

Vyučil sa u vychýreného rezbára majstra Jozefa Brieštenského (* 1879† 1956). Pod jeho vedením získal nielen potrebnú zručnosť, ale aj rozvinutie schopností kreatívneho prístupu k tvorbe. Vďaka tomuto sa stal návrhárom v ľudovoumeleckom družstve REZBÁR v Rajci nad Rajčiankou, kde pracoval od roku 1950.

Po odchode na dôchodok si splnil dávnu túžbu urobiť „niečo veľké“. V roku 1980 začal dielo, ktoré je odkazom veriaceho človeka, obdivovateľa krás Slovenska, rezbára a konštruktéra. Vznikalo pätnásť rokov a je umiestnené v Dome Božieho milosrdenstva (používa sa aj pomenovanie Dom Božieho narodenia) v Rajeckej Lesnej, kde je dielo inštalované.

 Referencie 

 Externé odkazy 
 Pohyblivý drevený slovenský betlehem

Kategória:Slovenskí rezbári
Kategória:Osobnosti z Borského Mikuláša